Vaidotas Kuliešius

Vaidotas Kuliešius (g. 1960 m. kovo 20 d. Vilniuje) – Lietuvos architektas, visuomenės veikėjas.

Biografija 
1967–1978 m. mokėsi Vilniaus 7-oje vidurinėje mokykloje (dabar – Vilniaus Žirmūnų gimnazija), 1983 m. baigė Vilniaus inžinerinį statybos institutą. 1983–1991 m. dirbo Komunalinio ūkio projektavimo instituto Kauno filiale, nuo 1991 m. dirba bendrovėje „Kauno komprojektas“, nuo 1995 m. projektų vadovas.

Lietuvos architektų sąjungos narys, Lietuvos architektų rūmų tarybos, profesinio atestavimo komisijos ir ekspertų tarybos narys, Kauno regioninės architektūros tarybos narys, Lietuvos kultūros tarybos ekspertas (2016–2019 m.) .
Atstovavo Lietuvai II Šiaurės ir Baltijos šalių architektūros trienalėje „Architektūra ir individualumas“ Taline, Estijoje (1993 m. kartu su E. Miliūnu, G. Natkevičiumi).   2005 m. V. Kuliešiui suteiktas meno kūrėjo statusas.

Buvo Aplinkos ministro įsakymu sudarytos darbo grupės, parengusios Lietuvos Respublikos architektūros įstatymo projektą (2007–2012 m. , 2014–2016 m.) narys, darbo grupės, parengusios pirmąjį Lietuvos architektų rūmų statutą (2007 m.), narys, ekspertų grupės, parengusios Architektūros sektoriaus profesinį standartą, narys (2020 m.)   . Parašė architektūros teorijos ir kritikos straipsnių .

Svarbesni projektai 

 167-ojo Kauno kvartalo rekonstrukcija (kartu su  A. Kaušpėdiene, G. Natkevičiumi), 1985-86 m.
Daugiabutis gyvenamasis namas Vasario 16-osios g. Kaune, 1989 m.    
 Gelbėjimo stotis Vičiūnuose, Kaune (dabar apleista), 1990 m. 
 Plėšriųjų paukščių paviljonas Lietuvos zoologijos sode Radvilėnų pl. Kaune,1992 m.
 Lietuvos muzikos akademijos Kauno fakulteto pastato rekonstrukcijos projektas, 1992 m.
 Lietuvos muzikos akademijos Kauno fakultetų studentų bei dėstytojų bendrabučių komplekso projektas, 1992 m. 
 Valstybinės socialinio draudimo valdybos SODRA Kauno skyriaus administracinio pastato projektas (su architektu G.Natkevičiumi), 1994 m.
Firmos "Gotte" viešbučio ir paslaugų komplekso projektas ( su architektu G. Natkevičiumi), 1994 m. 
 Valstybinės mokesčių inspekcijos Kauno skyriaus administracinio pastato rekonstrukcija ir priestato projektas (su architektu G.Natkevičiumi),1995 m.
 Prekybos centras Prienuose (su G.Natkevičiumi), 1997 m. 
 UAB ABP „German Invest“ pastatas A. Mickevičiaus g. Kaune, (su architektu G. Natkevičiumi), 2001 m. 
 Lietuvos banko skyriaus pastatas Maironio g. Kaune, pritaikymas šiuolaikinėms reikmėms, 2001 m.
 Lietuvos liaudies buities muziejaus eksponatų saugyklos pastato Rumšiškėse projektas, 2006 m.
 AB „Lietuvos geležinkeliai“ Kauno stoties darbuotojų valgyklos pastato Kaune projektas, 2007 
 Bendrovės „Požeminiai darbai“ administracinis gamybinis pastatas, rekonstrukcija, 2006 m. 
 Šv. Kryžiaus bažnyčia, Pagėgiai, (su architektu G. Natkevičiumi), projektas-1993 m., pastatyta 2016 m.
 Visagino Šv. kankinio Panteleimono cerkvės rekonstrukcija, Visaginas, (su architekte T. Nasledova), 2000 m.
 Šeimos klinika „Corpus sanum“, Garliava, 2003 m. 
 Deklaracijų tvarkymo skyriaus pastatas, Druskininkai, 2004 m.
 Specialiosios paskirties pastatų kompleksas Vilniuje, rekonstrukcija (su architektais V. Janoniu, O. Kurmalijeva), 2008–2014 m.
 Socialinio būsto-daugiabučio gyvenamojo namo K.Korsako g. Šiauliuose projektas, 2010 m. 
 Višakio Rūdos Šv. vyskupo Stanislovo bažnyčios tvarkybos darbai (su architekte L. Perevičiene), 2014 m.
 Ruklos miestelio Jonavos raj. teritorijos dalies detalusis planas, 2015 m.

Parengė teritorijų detaliųjų planų. Suprojektavo individualius gyvenamuosius namus Kaune ir Vilniuje. Suprojektavo antkapinius paminklus Sudervės ir Rokantiškių kapinėse Vilniuje .

Dalyvavimas konkursuose 
 VU Kauno humanitarinio fakulteto priestato projektas, (su architekte J.Batūraite), 3 premija, 1986 m.
 Kauno dramos teatro pastato projektas, (su architektais V.Samalioniu,G.Natkevičiumi) , 3 premija, 1987 m.
Šv. Marijos Krikščionių pagalbos bažnyčios Alytuje projektas ( su architektu G.Natkevičiumi),1991 m.
 Administracinio pastato projektas A.Mickevičiaus g. Kaune, (su architektu G.Natkevičiumi) , 1 premija, 1991 m.
 Koncerno SBA pastatų komplekso projektas Maironio g. Kaune, (su architektais Č.Šarakausku, G. Natkevičiumi, V.Samalioniu), 1 premija ,1992 m.
 Lietuvos akcinio inovacinio banko pastato projektas K.Donelaičio g. Kaune, (su architektu G.Natkevičiumi) , 5 premija , 1995 m.
 Kauno Jėzuitų gimnazijos priestato projektas, (su architekte J.Batūraite), 3 premija , 1997 m.
 Lietuvos paviljono projektas pasaulinėje parodoje „Expo 2000“ Hanoveryje (Vokietija), (su architektais Č.Šarakausku, J.Batūraite) , 5 premija 1998 m.

Įvertinimai 
 Lietuvos architektų sajungos apžiūros-konkurso diplomas už geriausią projektą gyvenamųjų pastatų kategorijoje (daugiabutis gyvenamasis namas Vasario 16-osios g. Kaune),1986 m.
 Lietuvos architektų sąjungos Kauno skyriaus apžiūros-konkurso diplomas už geriausią metų projektą (administraciniis pastatas A.Mickevičiaus g. Kaune, su architektu G.Natkevičiumi),1992 m.
 II Šiaurės ir Baltijos šalių architektūros trienalės „Architektūra ir individualumas“ Taline (Estija) dalyvio prizas, 1993 m.
 Lietuvos architektų sąjungos Kauno skyriaus apžiūros-konkurso diplomas už geriausią metų projektą (verslo centras Savanorių pr. Kaune, su architektu G.Natkevičiumi),1994 m.
 Lietuvos architektų sąjungos Kauno skyriaus apžiūros-konkurso "Geriausias metų projektas ir realizacija " diplomas už geriausią metų realizaciją (UAB ABP „German Invest“ pastatas A. Mickevičiaus g. Kaune, su architektu G.Natkevičiumi),2001 m.
 LR Aplinkos ministro padėka už urbanistikos ir architektūros kūrybinius laimėjimus (VMI prie LR Finansų ministerijos Deklaracijų tvarkymo skyriaus pastatas Neravų g. Druskininkuose), 2007 m.
 Lietuvos architektų sąjungos garbės ženklas, 2020 m.

Šaltiniai 

Lietuvos architektai